CELEX: 32017L0845
Language: fi
Date: 2017-05-17 00:00:00
Title: Komission direktiivi (EU) 2017/845, annettu 17 päivänä toukokuuta 2017, Euroopan parlamentin ja neuvoston direktiivin 2008/56/EY muuttamisesta meristrategioiden valmistelussa huomioon otettavien tekijöiden ohjeellisten luetteloiden osalta (ETA:n kannalta merkityksellinen teksti. )

18.5.2017   
            
            
               FI
            
            
               Euroopan unionin virallinen lehti
            
            
               L 125/27
            
         KOMISSION DIREKTIIVI (EU) 2017/845,
   annettu 17 päivänä toukokuuta 2017,
   Euroopan parlamentin ja neuvoston direktiivin 2008/56/EY muuttamisesta meristrategioiden valmistelussa huomioon otettavien tekijöiden ohjeellisten luetteloiden osalta
   (ETA:n kannalta merkityksellinen teksti)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon yhteisön meriympäristöpolitiikan puitteista 17 päivänä kesäkuuta 2008 annetun Euroopan parlamentin ja neuvoston direktiivin 2008/56/EY (1) (meristrategiapuitedirektiivi) ja erityisesti sen 24 artiklan 1 kohdan
   sekä katsoo seuraavaa:
   
               (1)
            
            
               Direktiivin 2008/56/EY liitteessä III säädetään kyseisen direktiivin 8 artiklan 1 kohdassa, 9 artiklan 1 ja 3 kohdassa, 10 artiklan 1 kohdassa, 11 artiklan 1 kohdassa ja 24 artiklassa tarkoitettujen ominaisuuksien, paineiden ja vaikutusten viitteellisistä luetteloista.
            
         
               (2)
            
            
               Vuonna 2012 jäsenvaltiot ilmoittivat komissiolle direktiivin 2008/56/EY 8 artiklan 1 kohdan nojalla tehdyn merivesiensä alustavan arvioinnin perusteella ja osana meristrategioidensa täytäntöönpanon ensimmäistä vaihetta ympäristön hyvän tilan ominaispiirteet direktiivin 2008/56/EY 9 artiklan 2 kohdan mukaisesti ja ympäristötavoitteensa sen 10 artiklan 2 kohdan mukaisesti. Näistä jäsenvaltioiden raporteista direktiivin 12 artiklan mukaisesti tehdyssä komission arvioinnissa (2) korostettiin että lisätoimia tarvitaan kiireesti, jotta jäsenvaltiot ja unioni voisivat saavuttaa ympäristön hyvän tilan vuoteen 2020 mennessä.
            
         
               (3)
            
            
               Varmistaakseen, että jäsenvaltioiden meristrategioiden täytäntöönpanon toinen vaihe edistää edelleen direktiivin 2008/56/EY tavoitteiden saavuttamista ja tuottaa johdonmukaisempia ympäristön hyvän tilan määritelmiä, komissio suositteli täytäntöönpanon ensimmäistä vaihetta koskevassa kertomuksessaan, että komission yksiköt ja jäsenvaltiot tekevät unionin tasolla yhteistyötä tarkistaakseen, vahvistaakseen ja parantaakseen komission päätöstä 2010/477/EU (3) vuoteen 2015 mennessä, jotta saadaan selkeämpi, yksinkertaisempi, tiiviimpi, johdonmukaisempi ja vertailukelpoisempi joukko ympäristön hyvän tilan kriteereitä ja metodologisia vaatimuksia, sekä tarkastellakseen samanaikaisesti uudelleen ja tarvittaessa tarkistaakseen meristrategiapuitedirektiivin liitettä III ja laatiakseen erityisiä ohjeita, joilla varmistetaan aiempaa johdonmukaisemmat ja yhdenmukaisemmat arviointitavat täytäntöönpanon seuraavassa vaiheessa.
            
         
               (4)
            
            
               Päätöksen 2010/477/EU uudelleentarkastelun täydentämiseksi myös direktiivin 2008/56/EY liitettä III on tarkasteltava uudelleen. Lisäksi direktiivin 2008/56/EY liitteen III ja kyseisen direktiivin liitteessä I lueteltujen ympäristön hyvää tilaa määritettäessä huomioitavien laadullisten kuvaajien välinen yhteys ei ole riittävän selkeä, vaan se tuodaan direktiivissä esiin ainoastaan epäsuorasti. Komissio selitti vuonna 2011 laaditussa valmisteluasiakirjassa (4) direktiivin 2008/56/EY liitteessä I lueteltujen laadullisten kuvaajien, direktiivin liitteessä III esitettyjen tekijöiden ja päätöksessä 2010/477/EY esitettyjen kriteerien ja indikaattorien välisiä suhteita, mutta kykeni antamaan asiasta ainoastaan osittaisen selvityksen kyseisten osatekijöiden ominaisen sisällön vuoksi. Direktiivin 2008/56/EY liitettä III olisi tarkistettava, jotta kyseisiä suhteita voidaan entisestään selkeyttää ja helpottaa täytäntöönpanoa yhdistämällä paremmin ekosysteemin osatekijät ja meriympäristöön ihmisen toiminnasta aiheutuvat paineet ja vaikutukset direktiivin 2008/56/EY liitteessä I oleviin kuvaajiin ja päätöksen 2010/477/EU tarkistuksen tulokseen.
            
         
               (5)
            
            
               Direktiivin 2008/56/EY liitteeseen III olisi sisällytettävä arviointiin tarkoitettuja tekijöitä (direktiivin 8 artiklan 1 kohta), jotka koskevat ympäristön hyvää tilaa (direktiivin 9 artiklan 1 kohta), seurantaan tarkoitettuja tekijöitä (direktiivin 11 artiklan 1 kohta), jotka täydentävät arviointia (esim. lämpötila ja suolapitoisuus), sekä tavoitteiden asettamisen yhteydessä harkittavia tekijöitä (direktiivin 10 artiklan 1 kohta). Näiden tekijöiden merkityksellisyys vaihtelee alueittain ja jäsenvaltioittain erilaisten alueellisten ominaispiirteiden vuoksi. Tämä tarkoittaa sitä, että tekijät on otettava huomioon vain, jos niitä pidetään direktiivin 2008/56/EY 8 artiklan 1 kohdan a alakohdassa tarkoitettuina ”olennaisina piirteinä ja ominaisuuksina” tai b alakohdassa tarkoitettuina ”vallitsevina paineina ja vaikutuksina” ja jos niitä esiintyy kyseisen jäsenvaltion vesissä.
            
         
               (6)
            
            
               On tärkeää varmistaa, että direktiivin 2008/56/EY liitteessä III vahvistetut tekijät liittyvät selvästi kyseisen direktiivin liitteessä I esitettyihin laadullisiin kuvaajiin sekä niihin meriympäristön hyvää tilaa koskeviin kriteereihin ja metodologisiin standardeihin, joista komissio on säätänyt direktiivin 2008/56/EY 9 artiklan 3 kohdan perusteella, samoin kuin niiden soveltamiseen suhteessa direktiivin 2008/56/EY 8, 9, 10 ja 11 artiklaan. Kyseisten tekijöiden on näin ollen oltava yleisluonteisia ja yleisesti sovellettavia kaikkialla unionissa ottaen huomioon, että komissio voi säätää yksityiskohtaisemmista tekijöistä direktiivin 2008/56/EY 9 artiklan 3 kohdan perusteella tai määritettäessä ympäristön hyvää tilaa koskevia ominaisuuksia direktiivin 9 artiklan 1 kohdan nojalla.
            
         
               (7)
            
            
               Direktiivin 2008/56/EY liitteessä III olevia taulukkoja 1 ja 2 olisi selkeytettävä, jotta ne liittyisivät selvemmin meriympäristön tilaa koskeviin tekijöihin (taulukko 1) ja painetekijöihin ja niiden vaikutuksiin (taulukko 2) ja jotta niissä luettelut tekijät liittyisivät suoraan direktiivin liitteessä I säädettyihin laadullisiin kuvaajiin ja tätä kautta kriteereihin, joista komissio on säätänyt direktiivin 2008/56/EY 9 artiklan 3 kohdan perusteella.
            
         
               (8)
            
            
               Jotta voidaan ohjeistaa arviointeja, joita tehdään merivesien käytöstä direktiivin 2008/56/EY 8 artiklan 1 kohdan c alakohdan nojalla ja ihmisen toiminnasta kyseisen direktiivin 8 artiklan 1 kohdan b alakohdan nojalla, sekä niihin liittyvää seurantaa, josta säädetään 11 artiklassa, taulukkoa 2 pitäisi laajentaa niin, että se sisältää ohjeellisen luettelon merivesien käytöstä ja ihmisen toiminnasta, jotta voidaan varmistaa niiden yhdenmukainen arviointi eri merialueilla ja niiden osa-alueilla.
            
         
               (9)
            
            
               Sen vuoksi direktiivin 2008/56/EY liitettä III olisi muutettava.
            
         
               (10)
            
            
               Tässä direktiivissä säädetyt toimenpiteet ovat direktiivin 2008/56/EY 25 artiklan 1 kohdan mukaisesti perustetun sääntelykomitean lausunnon mukaiset,
            
         ON HYVÄKSYNYT TÄMÄN DIREKTIIVIN:
   1 artikla
   Korvataan direktiivin 2008/56/EY liite III tämän direktiivin liitteellä.
   2 artikla
   1.   Jäsenvaltioiden on saatettava tämän direktiivin noudattamisen edellyttämät lait, asetukset ja hallinnolliset määräykset voimaan viimeistään 7 päivänä joulukuuta 2018. Niiden on viipymättä toimitettava komissiolle kirjallisina nämä säännökset.
   Näissä jäsenvaltioiden antamissa säädöksissä on viitattava tähän direktiiviin tai niihin on liitettävä tällainen viittaus, kun ne virallisesti julkaistaan. Jäsenvaltioiden on säädettävä siitä, miten viittaukset tehdään.
   2.   Jäsenvaltioiden on toimitettava tässä direktiivissä tarkoitetuista kysymyksistä antamansa keskeiset kansalliset säännökset kirjallisina komissiolle.
   3.   Velvoitetta saattaa tämä direktiivi osaksi kansallista lainsäädäntöä ei sovelleta jäsenvaltioihin, joiden alueeseen ei kuulu merialueita.
   3 artikla
   Tämä direktiivi tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
   4 artikla
   Tämä direktiivi on osoitettu kaikille jäsenvaltioille.
   
      Tehty Brysselissä 17 päivänä toukokuuta 2017.
      
         
            Komission puolesta
         
         
            Puheenjohtaja
         
         Jean-Claude JUNCKER
      
   
   
      (1)  EUVL L 164, 25.6.2008, s. 19.
   
      (2)  Komission kertomus neuvostolle ja Euroopan parlamentille – Meristrategiadirektiivin (2008/56/EY) täytäntöönpanon ensimmäinen vaihe – Euroopan komission arviointi ja ohjeet (COM(2014) 97 final, 20.2.2014).
   
      (3)  Komission päätös 2010/477/EU, annettu 1 päivänä syyskuuta 2010, merivesien hyvän ekologisen tilan arvioinnissa käytettävistä perusteista ja menetelmästandardeista (EUVL L 232, 2.9.2010, s. 14).
   
      (4)  Komission yksikköjen valmisteluasiakirja SEC(2011)1255.
   
      LIITE
      ”
            LIITE III
            
               Ohjeelliset luettelot merivesien kannalta merkityksellisistä ekosysteemin tekijöistä, ihmisen toiminnan aiheuttamista paineista ja ihmisen toiminnasta
            
            (8 artiklan 1 kohta, 9 artiklan 1 ja 3 kohta, 10 artiklan 1 kohta, 11 artiklan 1 kohta ja 24 artikla)
            
               Taulukko 1
            
            
               Meriekosysteemien rakenne, toiminta ja prosessit
            
            (erityisesti 8 artiklan 1 kohdan a alakohta, 9 artikla ja 11 artikla)
            
                        Aihe
                     
                     
                        Ekosysteemin tekijät
                     
                     
                        Mahdolliset parametrit ja ominaisuudet (huom. 1)
                     
                     
                        Liitteessä I säädetyt merkitykselliset laadulliset kuvaajat (huom. 2 ja 3)
                     
                  
                        Lajit
                     
                     
                        Merialueen tai sen osa-alueen vesilintujen, nisäkkäiden, matelijoiden, kalojen ja pääjalkaisten lajiryhmät (huom. 4)
                     
                     
                        Alueellinen ja ajallinen vaihtelu laji- tai populaatiokohtaisesti:
                        
                                    —
                                 
                                 
                                    levinneisyys, runsaus ja/tai biomassa
                                 
                              
                                    —
                                 
                                 
                                    koko-, ikä- ja sukupuolirakenne
                                 
                              
                                    —
                                 
                                 
                                    hedelmällisyys-, eloonjäämis- ja kuolevuus/loukkaantumisaste
                                 
                              
                                    —
                                 
                                 
                                    käyttäytyminen, mukaan luettuna siirtyminen ja muutto
                                 
                              
                                    —
                                 
                                 
                                    lajin elinympäristö (laajuus, soveltuvuus)
                                 
                              Ryhmän lajien kokoonpano
                     
                     
                        (1); (3)
                     
                  
                        Elinympäristöt
                     
                     
                        Laajat avoveden (pelagiset) ja merenpohjan (benttiset) elinympäristötyypit (huom. 5) tai muut elinympäristötyypit, mukaan luettuna niihin liittyvät biologiset yhteisöt koko merialueella tai sen osa-alueella
                     
                     
                        Elinympäristötyypin mukaan:
                        
                                    —
                                 
                                 
                                    elinympäristön levinneisyys ja laajuus (ja tarpeen mukaan tilavuus)
                                 
                              
                                    —
                                 
                                 
                                    lajien koostumus, runsaus ja/tai biomassa (alueellinen ja ajallinen vaihtelu)
                                 
                              
                                    —
                                 
                                 
                                    lajien koko- ja ikärakenne (tarpeen mukaan)
                                 
                              
                                    —
                                 
                                 
                                    fysikaaliset, hydrologiset ja kemialliset ominaisuudet
                                 
                              Lisäksi pelagisten elinympäristöjen osalta:
                        
                                    —
                                 
                                 
                                    klorofylli a -pitoisuus
                                 
                              
                                    —
                                 
                                 
                                    planktonin kukinnan tiheys ja alueellinen laajuus
                                 
                              
                     
                        (1); (6)
                     
                  
                        Ekosysteemit, mukaan luettuna ravintoverkot
                     
                     
                        Ekosysteemin rakenne, toiminta ja prosessit, jotka koostuvat seuraavista:
                        
                                    —
                                 
                                 
                                    fysikaaliset ja hydrologiset ominaisuudet
                                 
                              
                                    —
                                 
                                 
                                    kemialliset ominaisuudet
                                 
                              
                                    —
                                 
                                 
                                    biologiset ominaisuudet
                                 
                              
                                    —
                                 
                                 
                                    toiminta ja prosessit
                                 
                              
                     
                        Alueellinen ja ajallinen vaihtelu seuraavien osalta:
                        
                                    —
                                 
                                 
                                    lämpötila ja jää
                                 
                              
                                    —
                                 
                                 
                                    hydrologia (aallot ja merivirrat, kumpuaminen, sekoittuminen, viipymisaika, makeanveden virtaus, merenpinnan taso)
                                 
                              
                                    —
                                 
                                 
                                    batymetria
                                 
                              
                                    —
                                 
                                 
                                    sameus (lieju-/sedimenttikuorma), näkösyvyys, ääni
                                 
                              
                                    —
                                 
                                 
                                    merenpohjan substraatti ja morfologia
                                 
                              
                                    —
                                 
                                 
                                    suolapitoisuus, ravinteet (N, P), orgaaninen hiili, liuenneet kaasut (pCO2, O2) ja pH
                                 
                              
                                    —
                                 
                                 
                                    vesilintujen, nisäkkäiden, matelijoiden, kalojen ja pääjalkaisten elinympäristöjen ja lajien väliset yhteydet
                                 
                              
                                    —
                                 
                                 
                                    pelagisten/benttisten yhteisöjen rakenne
                                 
                              
                                    —
                                 
                                 
                                    tuotantokyky
                                 
                              
                     
                        (1); (4)
                     
                  
               Taulukkoon 1 liittyvät huomautukset
            
            
                        Huom. 1:
                     
                     
                        Ohjeellinen luettelo lajien, elinympäristöjen ja ekosysteemien merkityksellisistä parametreista ja ominaisuuksista ottaen huomioon parametrit, joihin vaikuttavat tämän liitteen taulukossa 2 esitetyt paineet ja jotka ovat merkityksellisiä 9 artiklan 3 kohdan mukaisesti säädettyjen kriteerien kannalta. Seurantaa ja arviointia varten käytettävät erityiset parametrit ja ominaisuudet olisi määritettävä tämän direktiivin vaatimusten mukaisesti, mukaan luettuna sen 8–11 artiklassa säädetyt vaatimukset.
                     
                  
                        Huom. 2:
                     
                     
                        Numerot tässä sarakkeessa viittaavat vastaavasti numeroituihin kohtiin liitteessä I.
                     
                  
                        Huom. 3:
                     
                     
                        Taulukossa 1 luetellaan vain meriympäristön tilaan perustuvat laadulliset kuvaajat (1), (3), (4) ja (6), joita koskevista kriteereistä säädetään 9 artiklan 3 kohdan mukaisesti. Kaikki muut paineeseen perustuvat liitteen I mukaiset laadulliset kuvaajat voivat olla merkityksellisiä kunkin aiheen osalta.
                     
                  
                        Huom. 4:
                     
                     
                        Nämä lajiryhmät esitetään tarkemmin komission päätöksen (EU) 2017/848, annettu 17 päivänä toukokuuta 2017, merivesien hyvän ekologisen tilan vertailuperusteista ja menetelmästandardeista sekä seurantaa ja arviointia varten tarkoitetuista täsmennyksistä ja standardoiduista menetelmistä sekä päätöksen 2010/477/EU kumoamisesta liitteessä olevassa II osassa (ks. tämän EUVL:n s 43).
                     
                  
                        Huom. 5:
                     
                     
                        Nämä laajemmat elinympäristötyypit esitetään tarkemmin päätöksen (EU) 2017/848 liitteessä olevassa II osassa.
                     
                  
               Taulukko 2
            
            
               Ihmisen toiminnan aiheuttamat paineet, käyttö ja ihmisen toiminta, jotka tapahtuvat meriympäristössä tai vaikuttavat siihen
            
            
                        
                                    2a
                                 
                                 
                                    Ihmisen toiminnan aiheuttamat paineet meriympäristöön
                                    (erityisesti 8 artiklan 1 kohdan a ja b alakohta sekä 9, 10 ja 11 artikla)
                                 
                              
                  
                        Aihe
                     
                     
                        Paine (huom. 1)
                     
                     
                        Mahdolliset parametrit
                     
                     
                        Liitteessä I säädetyt merkitykselliset laadulliset kuvaajat (huom. 2 ja 3)
                     
                  
                        Biologinen
                     
                     
                        Vieraslajien vaikutus tai leviäminen
                     
                     
                        Meriympäristössä ja tapauksen mukaan lähteessä esiintyvän paineen intensiteetti ja alueellinen ja ajallinen vaihtelu
                        Paineen ympäristövaikutusten arviointia varten valitaan asianomaiset ekosysteemin tekijät ja parametrit taulukosta 1.
                     
                     
                        (2)
                     
                  
                        Mikrobipatogeenien vaikutus
                     
                     
                         
                     
                  
                        Muuntogeenisten lajien vaikutus ja kotoperäisten lajien siirtyminen alueelta toiselle
                     
                     
                         
                     
                  
                        Luonnollisten biologisten yhteisöjen häviäminen tai muuttuminen eläin- tai kasvilajien viljelyn vuoksi
                     
                     
                         
                     
                  
                        Lajien häiriintyminen (esim. lisääntymis-, lepo- ja syömäpaikoilla) ihmisen läsnäolon vuoksi
                     
                     
                         
                     
                  
                        Luonnonvaraisten lajien pyytäminen tai kuolleisuus/vahingoittuminen (kaupallinen ja virkistyskalastus ja muu toiminta)
                     
                     
                        (3)
                     
                  
                        Fyysinen
                     
                     
                        Merenpohjaan kohdistuvat fyysiset häiriöt (tilapäiset tai palautuvat)
                     
                     
                        (6); (7)
                     
                  
                        Fyysinen menetys (merenpohjan substraatin tai morfologian pysyvän muutoksen tai merenpohjan substraatin hyödyntämisen takia)
                     
                  
                        Hydrologisten olosuhteiden muutokset
                     
                  
                        Aineet, roskat ja energia
                     
                     
                        Ravinnekuormitus – hajakuormituslähteet, pistekuormituslähteet, laskeuma
                     
                     
                        (5)
                     
                  
                        Orgaanisen aineksen kuormitus – hajakuormitus- ja pistekuormituslähteet
                     
                  
                        Muiden aineiden (esim. synteettiset aineet, muut kuin synteettiset aineet, radionuklidit) kuormitus – hajakuormituslähteet, pistekuormituslähteet, laskeuma, akuutit tapahtumat
                     
                     
                        (8); (9)
                     
                  
                        Roskaantuminen (kiinteät jätteet, mukaan luettuna mikrokokoiset roskat)
                     
                     
                        (10)
                     
                  
                        Ihmisen aiheuttama melukuormitus (impulsiivinen, jatkuva)
                     
                     
                        (11)
                     
                  
                        Muiden energiamuotojen aiheuttama kuormitus (mukaan luettuna sähkömagneettiset kentät, valo ja lämpö)
                     
                  
                        Veden johtaminen mereen – pistelähteet (esim. suolavesi)
                     
                     
                         
                     
                  
               
            
                        
                                    2b
                                 
                                 
                                    Käyttö ja ihmisen toiminta, jotka tapahtuvat meriympäristössä tai vaikuttavat siihen
                                    (erityisesti 8 artiklan 1 kohdan b ja c alakohta (vain asteriskilla (*) merkitty toiminta on merkityksellistä 8 artiklan 1 kohdan c alakohdan osalta) sekä 10 ja 13 artikla)
                                 
                              
                  
                        Aihe
                     
                     
                        Toiminta
                     
                  
                        Jokien, rantaviivan tai merenpohjan fyysinen rakenteen muuttaminen (vesienhoito)
                     
                     
                        Merialueen täyttö
                     
                  
                        Kanavointi ja muut vesiväylien muutokset
                     
                  
                        Rantojen eroosiosuojaus ja tulvasuojelu*
                     
                  
                        Merellä olevat rakenteet (muut kuin öljyä/kaasua/uusiutuvia energialähteitä varten tarkoitetut)*
                     
                  
                        Merenpohjan morfologian muuttaminen, mukaan luettuna ruoppaus ja materiaalien laskeminen mereen*
                     
                  
                        Elottomien resurssien hyödyntäminen
                     
                     
                        Mineraalien hyödyntäminen (kivi, metallimalmit, sora, hiekka, simpukat)*
                     
                  
                        Öljyn ja kaasun hyödyntäminen, mukaan luettuna infrastruktuuri*
                     
                  
                        Suolan hyödyntäminen*
                     
                  
                        Veden hyödyntäminen*
                     
                  
                        Energiantuotanto
                     
                     
                        Uusiutuvan energian tuotanto (tuuli-, aalto- ja vuorovesivoima), mukaan luettuna infrastruktuuri*
                     
                  
                        Muun kuin uusiutuvan energian tuotanto
                     
                  
                        Sähkönsiirto ja viestintäverkot (kaapelit)*
                     
                  
                        Elollisten resurssien hyödyntäminen
                     
                     
                        Kalojen ja äyriäisten pyydystäminen (ammattimainen, virkistystoiminta)*
                     
                  
                        Kalojen ja äyriäisten käsittely*
                     
                  
                        Merikasvien keruu*
                     
                  
                        Saalistus ja keruu muita tarkoituksia varten*
                     
                  
                        Elollisten luonnonvarojenviljely
                     
                     
                        Vesiviljely – meressä, mukaan luettuna infrastruktuuri*
                     
                  
                        Vesiviljely – makeassa vedessä
                     
                  
                        Maatalous
                     
                  
                        Metsätalous
                     
                  
                        Kuljetus
                     
                     
                        Kuljetusinfrastruktuuri*
                     
                  
                        Kuljetus – meriteitse*
                     
                  
                        Kuljetus – ilmateitse
                     
                  
                        Kuljetus – maateitse
                     
                  
                        Urbaani ja teollinen käyttö
                     
                     
                        Urbaani merenkäyttö
                     
                  
                        Teollinen merenkäyttö
                     
                  
                        Jätteen käsittely ja hävittäminen*
                     
                  
                        Matkailu ja vapaa-aika
                     
                     
                        Matkailu- ja vapaa-ajantoiminnan infrastruktuuri*
                     
                  
                        Matkailu- ja vapaa-ajantoiminta*
                     
                  
                        Turvallisuus/puolustus
                     
                     
                        Sotilasoperaatiot (2 artiklan 2 kohdan mukaisesti)
                     
                  
                        Koulutus ja tutkimus
                     
                     
                        Tutkimus- ja koulutustoiminta
                     
                  
               Taulukkoon 2 liittyvät huomautukset
            
            
                        Huom. 1:
                     
                     
                        Paineiden arvioinnissa olisi käsiteltävä niiden tasoa meriympäristössä ja tarvittaessa vaikutusastetta (maalla tai ilmakehässä sijaitsevista lähteistä) meriympäristöön.
                     
                  
                        Huom. 2:
                     
                     
                        Numerot tässä sarakkeessa viittaavat vastaavasti numeroituihin kohtiin liitteessä I.
                     
                  
                        Huom. 3:
                     
                     
                        Taulukossa 2a luetellaan vain paineeseen perustuvat laadulliset kuvaajat (2), (3), (5), (6), (7), (8), (9), (10) ja (11), joita koskevista kriteereistä säädetään 9 artiklan 3 kohdan mukaisesti. Kaikki muut meriympäristön tilaan perustuvat liitteen I mukaiset laadulliset kuvaajat voivat olla merkityksellisiä kunkin aiheen osalta.”